NaiveNeuron/SloPal huggingface dataset:
Novotný, Viliam, poslanec NR SR (2015-03-20):
Ďakujem pekne. Ja by som chcel takisto podporiť tento poslanecký návrh zákona. Kolegovia myslím veľmi dobre popísali problémy, ktoré nastali v niektorých obciach a bohužiaľ, aj v mestách. Konkrétny príklad môžem povedať z Košického kraja v okresnom meste Trebišov. Myslím si, že kolegovia zo SMER-u o tom takisto, tak ako to už aj naznačoval pán poslanec Zajac vo svojom vystúpení, niečo vedia. Bola tam dokonca aj pani europoslankyňa Smolková na ustanovujúcom zastupiteľstve, ktoré malo byť podľa zákona do 15. decembra, ale podľa situácie, ktorá nakoniec nastala v Trebišove, sa uskutočnilo až začiatkom januára pred Troma kráľmi. Čiže naozaj situácia bola neprehľadná, nervózna. Bolo by treba sa nám vyvarovať do budúcnosti takejto situácie. Takisto mám vedomosť o tom skutočne, že v niektorých obciach alebo mestách po tom, čo už prebehli komunálne voľby, sa uskutočnilo zastupiteľstvo, ale nie ustanovujúce, ale ešte to staré zastupiteľstvo, ktoré mnohokrát rozhodovalo o dlhodobých záležitostiach z pohľadu obce, nielen o nejakých bežných, bežnej dennej potreby alebo nejakej mimoriadnej situácie, ale o tom, čo má ovplyvňovať život obce v ďalšom štvorročnom období. A to už z môjho pohľadu vnímam tak trošku zo strany starostu, ale aj tých poslancov končiaceho zastupiteľstva ako drzosť, ako nehoráznosť, aj takú neúctu k mandátu svojich kolegov. Predsa nemôže v zmysle ducha zákona o obecnom zriadení byť cieľom, aby keď niekto už nezískal mandát vo voľbách a vlastne de facto občania povedali, že ho nechcú, ešte rozhodoval o tom, čo sa v obci bude diať v ďalších štyroch rokoch. Čiže ja tento návrh zákona podporím.
Paška, Pavol, predseda NR SR (2013-12-04):
Ďakujem pekne. Pán poslanec, vy ste boli ústne prihlásený? Ospravedlňujem sa. Takže vyhlasujem rozpravu za skončenú. Pán minister. Nech sa páči.
Blanár, Juraj, podpredseda NR SR (2022-11-08):
Prezentujme sa a hlasujme o postúpení zákona do tretieho čítania. (Hlasovanie). Prítomných 134 poslancov, za hlasovalo 90, proti boli 12, zdržali sa 32, hlasovali všetci poslanci. Konštatujem, že sme v treťom čítaní . Otváram rozpravu. Ak sa nikto nehlási, uzatváram týmto rozpravu v treťom čítaní. A poprosím, pani spravodajkyňa, uveďte záverečné hlasovanie.
Laurenčík, Milan, podpredseda NR SR (2022-02-11):
To bol posledný príspevok vo všeobecnej rozprave. Týmto všeobecnú rozpravu vyhlasujem za skončenú. A pýtam sa, či chce zaujať stanovisko navrhovateľ k rozprave. Nech sa páči.
Figeľ, Ján, podpredseda NR SR (2013-09-11):
Nastáva 19.00 hodina, ale nechám dobehnúť túto sériu faktických kvôli integrite dialógu. Nech sa páči, Ivan Štefanec.
Blaha, Ľuboš, podpredseda NR SR (2023-11-21):
Pán poslanec Galko bol posledný prihlásený do písomnej časti rozpravy. Teraz, vážené pani poslankyne, páni poslanci, sa pýtam, či sa chce niekto prihlásiť do rozpravy ústne. Nech sa páči. Uzatváram možnosť prihlásiť sa do ústnej rozpravy. Ako jediný sa prihlásil pán poslanec Ondrej Dostál. Nech sa páči, pán poslanec, máte slovo.
Blaha, Ľuboš, podpredseda NR SR (2024-01-11):
Na faktické poznámky bude reagovať pán poslanec Ondrej Dostál. Nech sa páči.
B. Bugár, podpredseda NR SR: (2005-10-28):
vládnom návrhu zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Z. z. o živnostenskom podnikaní (živnostenský zákon) v znení neskorších predpisov (tlač 1252). Pán podpredseda vlády, nech sa páči, máte slovo.
Figeľ, Ján, podpredseda NR SR (2012-11-06):
Na vystúpenie pána poslanca, a to bolo uvedenie, pardon. Chcel som poprosiť o trošku kľud v sále, lebo tam boli viackrát pokusy o prihlásenie sa. Po návrhu teraz dávam slovo ešte spravodajcovi, ktorého určil navrhnutý gestorský výbor pre kultúru a médiá, poslancovi Štefanovi Gašparovičovi. Pokoj, pokoj, kľud. Nech sa páči.
Zajac, Pavol, poslanec NR SR (2013-10-16):
Vážený pán predsedajúci, dámy a páni, vyjadrím sa krátko k tomuto návrhu zákona. Elektronický výber diaľničnej známky je to, čomu sa nevyhneme a čo potrebujeme v dnešnej dobe v roku 2013 zaviesť, pretože tie fyzické papierové známky už sú prežitkom aj inde v Európe, aj inde v Európe už prešli na elektronické diaľničné známky, cez ktoré sa platí za diaľnice a rýchlostné cesty, ale toto neustále a nepretržité monitorovanie automobilov na diaľnicach a rýchlostných cestách prinesie so sebou aj jeden negatívny jav. A to je to, že všetky autá budú na týchto diaľnicach a rýchlostných cestách monitorované. A Policajný zbor, ale aj Slovenská informačná služba a finančná správa a Vojenské spravodajstvo budú mať neustály prístup k tomuto monitorovaniu a k týmto údajom. Policajný zbor bude môcť takto sledovať autá a prípadné porušenia dopravných predpisov bude môcť takto sledovať. Takže občania budú pod oveľa prísnejším dohľadom štátu, ako je to dneska. A bude pomerne dosť obmedzená ich osobná sloboda. Takže na jednej strane vítam túto možnosť platiť takto elektronicky diaľničnú známku, ale na druhej strane toto obmedzenie osobnej slobody sa mi zdá pomerne dosť výrazné. Takže plusy a mínusy tohto návrhu zákona sú v tomto. Čo sa týka pozitívneho vplyvu na štátny rozpočet, to je presne o tých nákladoch, pán minister. Pán minister, to je presne o tých nákladoch, o ktorých som sa bavil aj pri predchádzajúcom návrhu zákona, koľko to bude stáť. Ak predkladáte taký závažný zákon, kde sa idú monitorovať cesty II., III. triedy, a neviete povedať snemovni, Národnej rade, poslancom a cez médiá aj občanom, koľko bude to stáť, aké budú náklady NDS-ky alebo možnože aj VÚC-ok na monitorovanie ciest II., III. triedy, na tie náklady sa pýtam, na čo ste mi nevedeli odpovedať alebo mi nechcete odpovedať. Čo je zložité na tejto mojej otázke? Ďakujem za pozornosť.
Bernaťák, Tibor, poslanec NR SR (2019-09-12):
Ďakujem. Vážený pán predsedajúci, vážené pani poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh zákona v druhom čítaní v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Zo znenia návrhu zákona je zrejmý účel navrhovanej úpravy a ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň odporúčam návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Vážený pán podpredseda, resp. predsedajúci, poprosím, otvorte všeobecnú rozpravu.
Šimko, Jozef, poslanec NR SR (2021-04-01):
Ďakujem pekne. Vážený pán predsedajúci, vážený pán premiér, ja teraz dávam otázku do pléna. Nájde sa tu poslanec Národnej rady, ktorý tvrdí, že na Slovensku je všetko v naprostom poriadku, že všetko to perfektne funguje? Ja si dovolím otvorene povedať, že sa nenájde tu ani jeden poslanec, či je to koaličný, alebo opozičný. Dámy a páni, prejdite sa po jednotlivých okresoch zvlášť na juhu Banskobystrického kraja alebo na východe, aká je situácia. Alebo tu v Bratislave, však máme 4,5-tisíc žobrákov len na území, ktorí žijú tu na území Bratislavy. Opýtajte sa hotelierov, kaderníčky, aká je konkrétna situácia, tí ľudia živoria. Situácia je v rámci Slovenskej republiky a zvlášť v týchto menej rozvinutých okresoch, verte mi, skutočne kritická. Je kritická, lenže zrejme asi, ako aj pán Suja pred chvíľou povedal, že vás to asi nezaujíma, pretože každý máme 4,5-tisíc čistý mesačný plat, ani si to neuvedomujeme, že je krízový stav na území Slovenskej republiky. A keď skutočne sa hovorí o núdzovom stave, ale vidíme, rokujeme o núdzovom stave, tak skutočne sa tu občania, teda poslanci Národnej rady začnú sa rehotať. Tak toto je úplne pod úroveň. Treba si už konečne uvedomovať, že cirka 80 % občanov Slovenskej republiky je za zrušenie núdzového stavu, vláda však i napriek tomu prijme takéto rozhodnutie a dnes počítam na 99,9 %, že parlament opäť schváli núdzový stav na ďalšie dva týždne. Ale myslíte, že je to v naprostom poriadku? Pretože občania sú s týmto stavom, skutočne sú nespokojní. No a poďme ešte k tým injekciám Sputnik V. Vážení priatelia, v 22 krajinách sa tento Sputnik už dáva pre občanov, už sa očkujú. Očkuje sa v susednom Maďarsku a my očkujeme a šetríme to na psoch, teda pardon, na... (Prerušenie vystúpenia časomerom.)
B. Bugár, podpredseda NR SR: (2005-05-25):
(Hlasovanie.) Prítomných 133 poslancov, za 1, proti 94, zdržalo sa 38 poslancov. Bod 84 sme neschválili.
P. Farkas, poslanec: (2001-12-13):
J. Migaš, predseda NR SR: Hlasujeme o druhom pozmeňujúcom návrhu pána poslanca Hofbauera, bod 12/2. (Hlasovanie.) Prítomných je 122 poslancov, za 44, proti 53, zdržalo sa 24, nehlasoval 1. Tento návrh sme neschválili. Tretí.
M. Číž, podpredseda NR SR: (2009-04-21):
(Hlasovanie.) Prítomných 140 poslancov, za návrh 120 poslancov, zdržalo sa 19 poslancov, nehlasoval 1 poslanec. Konštatujem, že Národná rada schválila navrhnuté uznesenie k správe o výsledkoch kontrolnej činnosti Najvyššieho kontrolného úradu Slovenskej republiky za rok 2008. Ďakujem spravodajcovi. Teraz pokračujeme hlasovaním v prvom čítaní o návrhu poslancov Národnej rady Slovenskej republiky Stanislava Janiša a Jozefa Mikuša na vydanie zákona, ktorým sa mení a dopĺňa zákon č. 264/2008 Z. z. o kolkových známkach a o zmene a doplnení niektorých zákonov v znení zákona č. 563/2008 Z. z. Je to tlač 1029. Slovo má pán poslanec Iván Farkas.
I. Mikloš, podpredseda vlády a minister financií SR: (2006-03-15):
Ďalšími dôvodmi, ktoré viedli k vypracovaniu predkladaného návrhu zákona, bola potreba upresnenia niektorých ustanovení zákona vzhľadom na poznatky z uplatňovania zákona v praxi. Ide najmä o upresnenie definícií týkajúcich sa podmienok oslobodenia od spotrebnej dani z liehu, upravenie používania aróm oslobodených od spotrebnej dane z liehu, umožnenie prepravy liehu z daňového skladu na daňovom území slovenskými zástupcami alebo ozbrojenými silami Slovenskej republiky. Do predkladaného návrhu zákona sú zároveň zapracované aj opatrenia z analýzy dosahu nelegálneho trhu s tabakom, tabakovými výrobkami, liehom a liehovinami, ktorú schválila vláda v júni 2004, a tiež závery správy o daňových únikoch na spotrebnej dani z liehu a spotrebnej dani z tabakových výrobkov po vstupe Slovenska do Európskej únie a najmä návrh opatrení na elimináciu týchto únikov. Ide najmä o povinnosti zaslať kópiu prvého dielu sprievodného dokumentu správcovi dane odosielateľa pred začatím prepravy, systém povolení na predaj spotrebiteľských balení liehu v daňovom voľnom obehu s cieľom zefektívniť systém kontroly pohybu liehu aj po jeho uvedení do daňového voľného obehu. Návrh zákona nebude mať vplyv na výdavkovú časť štátneho rozpočtu ani na rozpočty obcí a vyšších územných celkov. Ďakujem za pozornosť.
V. Veteška, podpredseda NR SR: (2007-05-11):
(Hlasovanie.) Prítomných 137, za 81, proti 1, zdržalo sa 54, nehlasoval 1. Konštatujem, že aj tieto návrhy pána poslanca Dubravaya sme schválili. Prosím ďalšie návrhy.
Laššáková, Jana, podpredsedníčka NR SR (2015-05-15):
S reakciou pán poslanec Poliačik, nech sa páči.
Zmajkovičová, Renáta, podpredsedníčka NR SR (2013-05-30):
Pán poslanec Matovič s reakciou.
Blanár, Juraj, podpredseda NR SR (2022-10-20):
Ďakujem, pán spravodajca. Otváram všeobecnú rozpravu. Opäť konštatujem, že písomne sa nikto neprihlásil do tejto rozpravy, preto dávam možnosť ústne sa prihlásiť do rozpravy. Konštatujem, že nikto. Vyhlasujem všeobecnú rozpravu za uzavretú. Ďakujem pánovi ministrovi aj pánovi spravodajcovi za spoluprácu a prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov. Tento návrh je pod parlamentnou tlačou 1209, návrh na pridelenie výborom je v rozhodnutí 1275. Vítam pani ministerku kultúry Natáliu Milanovú a zároveň jej udeľujem slovo, aby mohla tento návrh v pléne uviesť. Nech sa páči. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov , tlač 1209.)
Bugár, Béla, podpredseda NR SR (2019-09-18):
Ďakujem, otváram všeobecnú rozpravu, do ktorej som dostal písomne prihlásených, štyria poslanci sa prihlásili, pani poslankyňa Kiššová za klub SaS ako prvá, potom za klub OĽANO pán poslanec Heger a potom ešte pán poslanec Mihál a pani poslankyňa Gaborčáková. Nech sa páči, pani poslankyňa Kiššová.
Bugár, Béla, podpredseda NR SR (2011-09-13):
Pán poslanec, ja som to sledoval. A počúval.
Kvorka, Ján, poslanec NR SR (2018-12-03):
Ďakujem za slovo, pani predsedajúca. Vážené panie poslankyne, vážení páni poslanci. V súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1218). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 25. januára 2019 a v gestorskom výbore do 28. januára 2019. Pani predsedajúca, prosím, otvorte všeobecnú rozpravu.
Kazda, Radovan, poslanec NR SR (2020-11-03):
Ďakujem. Vážený pán predsedajúci, v rozprave nevystúpil žiadny poslanec. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 3 s odporúčaním gestorského výboru schváliť.
Hrušovský, Pavol, podpredseda NR SR (2010-12-08):
Pani poslankyne, páni poslanci, vyhlasujem rozpravu o tomto bode programu za skončenú a prerušujem rokovanie o návrhu zákona, o zmene a doplnení o Súdnej rade, ktorý pán prezident vrátil na opätovné prerokovanie Národnej rade Slovenskej republiky. Pristúpime k rokovaniu o ďalšom bode programu, ktorým je vládny návrh zákona o poskytovaní dotácií v pôsobnosti Ministerstva zdravotníctva Slovenskej republiky , ktorý prerokovávame ako tlač 112. Prosím teraz, aby z poverenia vlády Slovenskej republiky návrh zákona uviedol a odôvodnil pán minister zdravotníctva Uhliarik. Pán minister, nech sa páči, máte slovo.
Pčolinský, Peter, podpredseda NR SR (2023-02-14):
Ďakujem. Dávam slovo spravodajcovi, ktoré ho určil gestorský výbor pre hospodárske záležitosti poslancovi Petrovi Vonsovi. Pán poslanec, zaujmite ešte miesto navrhovateľa, kým tu nemáme full house, tak to dorokujeme.
Hrnčiar, Andrej, podpredseda NR SR (2017-03-29):
Dobre. Pán poslanec, prosím vás, pán poslanec...
Laššáková, Jana, podpredsedníčka NR SR (2015-04-17):
Procedurálny návrh pán poslanec Lipšic.
Pellegrini, Peter, predseda NR SR (2015-11-24):
Poprosím uviesť to do záznamu. Pán poslanec Hlina.
Glváč, Martin, podpredseda NR SR (2018-09-14):
S reakciou pani poslankyňa Milanová.
Zmajkovičová, Renáta, podpredsedníčka NR SR (2012-06-28):
Pán poslanec Hlina.
Pellegrini, Peter, predseda NR SR (2015-05-20):
S reakciou na faktické poznámky pán podpredseda vlády, nech sa páči.
P. Hrušovský, podpredseda NR SR: (2001-11-06):
(Hlasovanie.) 93 prítomných, 91 za návrh, 1 sa zdržal, 1 nehlasoval. Návrh sme schválili. Ďalšie návrhy. P. Finďo, poslanec: Gestorský výbor odporúča en bloc nechváliť body 17 a 21. Vážený pán predsedajúci, dajte hlasovať o bodoch 17 a 21 s návrhom gestorského výboru neschváliť tieto body.
Burian, Jozef, poslanec NR SR (2017-03-22):
Ďakujem pekne. Vážený pán predsedajúci, vážený pán minister, vážené kolegyne, kolegovia, dovoľte, aby som predložil spoločnú správu k návrhu zákona o starobnom dôchodkovom sporení, č. 43/2004. Tento vládny návrh zákona bol predložený ústavnoprávnemu výboru, výboru pre financie a rozpočet a výboru pre sociálne veci. Gestorským výborom bol určený výbor pre sociálne veci, ktorý prejednal alebo ostatné výbory prejednali tento návrh zákona s odporúčaním schváliť. Z uznesení výborov v bode 3 spoločnej správy vyplývajú dva pozmeňujúce návrhy, ktoré gestorský výbor odporúča hlasovať za prvý a druhý bod spoločne so stanoviskom gestorského výboru schváliť. Spoločná správa výborov bola schválená uznesením výboru č. 49 z 21. marca 2017 a týmto uznesením zároveň poverili mňa ako spoločného spravodajcu predložiť spoločnú správu na zasadnutí Národnej rady Slovenskej republiky. Ďakujem, skončil som.
Figeľ, Ján, podpredseda NR SR (2012-12-18):
S ďalšou faktickou poznámkou pán Dušan Bublavý.
Kuriak, Milan, poslanec NR SR (2021-06-23):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Malatinský, Tomáš, minister hospodárstva SR (2013-01-29):
Ďakujem pekne. Vážený pán podpredseda, vážené poslankyne, poslanci, ja by som na to zareagoval. Samozrejme, že k tomuto zákonu tá rozprava bola širšia. Je určite naším cieľom, aby sa zlepšilo podnikateľské prostredie, na druhej strane určité zákony, ktoré boli prijaté, či už ako programová povinnosť voči voličom, alebo povinnosť voči konsolidácii verejných financií, ktoré sú istým spôsobom záťažou, tak sa budeme snažiť a ministerstvo to bude robiť, aby sme prichádzali s návrhmi opatrení, ktoré pomôžu zamestnanosti, pomôžu podnikateľom sa na Slovensku etablovať. Ja som tento zákon striktne rozšíril len, alebo teda ako ho predkladám z návrhu ministerstva, o to, že spresňujeme veci, ktoré ste aj spomínali. Nie celkom súhlasím s tým, že by sme mali poskytovať stimul len do regiónov, ktoré majú nejakú hraničnú nezamestnanosť, pretože sú veľmi zaujímavé zamestnanecké možnosti pri rozširovaní výrob, vytváraní pracovných miest, kde aj tá hranica nezamestnanosti je možno trošku nižšia. Ale keďže umožnia vzniknúť veľkému počtu pracovných miest, tak určite tam môžu aj pri trošku migrácii pracovnej sily nájsť niektorí ľudia, prípadne nezamestnaní prácu. Takže ja si myslím, že takto striktne by sme to nemali oddeliť. Boli tu samozrejme spomenuté aj odchody investorov. Musím povedať, že aj keď tu to spomíname v energetike, nie je to len fenomén Slovenska, nie je to podľa mňa možné viazať na fungovanie tejto vlády. Mnoho investorov zahájilo svoje rokovania o svojom odchode ďaleko skôr, ako táto vláda nastúpila. A sledujem v okolitých krajinách taktiež správanie tých investorov. Je kríza a mnoho podnikov sa z rôznych strategických dôvodov sťahuje, predávajú svoje podiely. Ja si myslím, že na toto si budeme musieť zvyknúť a budeme musieť vytvárať podmienky, aby investori, ktorí odtiaľto odišli, aby namiesto nich prišli podobní dobrí a kvalitní, aby zostala na Slovensku zachovaná zamestnanosť a zachovaný tento pozitívny trend. K odstupňovaniu spodnej hranice. Uznávam, že môže byť diskusia. My sa takisto zamýšľame nad tým, že vytvoriť pracovné miesta v nižšom počte by bolo treba iným opatrením, ktoré by si nevyžiadalo celú túto procedúru, aká je v tomto zákone spomenutá. Takže ministerstvo má v programe venovať sa aj tvorbe pracovných miest pri nižších počtoch, ale chceme to urobiť trochu iným mechanizmom, ako je tento zákon, pretože tento zákon má ten schvaľovací proces a túto procedúru nejakým spôsobom predpísanú. A aby sme neurobili veľkú zmenu tak sme doňho až takto nezasahovali. Toľko možno k zákonu a k tým poznámkam. Ďakujem.
P. Paška, predseda NR SR: (2009-02-11):
Pani poslankyňa Laššáková bude v druhom čítaní uvádzať hlasovanie o vládnom návrhu zákona, ktorým sa mení a dopĺňa zákona č. 757/2004 Z. z.  o súdoch, je to tlač 841.
Andrejuvová, Anna, poslankyňa NR SR (2022-10-20):
Ďakujem. Ja iba dve vety na predrečníkov. Myslím si, že návrh zákona je dobrý a myslím si, že pomôže znížiť daňovú medzeru hlavne u ľudí, ktorí nepodnikajú poctivo. A po druhé len taká poznámka, každý tu rozpráva rôzne veci, kto si čo má myslieť, rozprávať, tak snáď minister financií si môže povedať, čo si o návrhu myslí bez akýchkoľvek prídavných mien, ktoré si kolegovia tuná rozprávajú radi. A posledná vec je, že štát sleduje legitímny cieľ a ten považujem za správny. Ďakujem za podporu.
P. Hrušovský, predseda NR SR: (2003-09-16):
J. Drgonec, poslanec: Takže opakujem, posledný návrh zo série návrhov. Pán predseda, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom, po prvé ústavnoprávnemu výboru, po druhé výboru pre obranu a bezpečnosť a po tretie výboru pre vzdelanie, vedu, šport a mládež, kultúru a médiá. Ďalej aby za gestorský výbor určila hlasovaním ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a v gestorskom výbore do 31 dní od prerokovania v prvom čítaní na schôdzi Národnej rady Slovenskej republiky.
V. Veteška, podpredseda NR SR: (2004-12-02):
A. Ivanko, poslanec: Ďakujem za slovo. Vážený pán predsedajúci, vážený pán navrhovateľ, vážené kolegyne, kolegovia, z poverenia gestorského výboru predkladám spoločnú správu výborov Národnej rady o prerokovaní návrhu poslanca Národnej rady Tibora Cabaja na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky (tlač 889), vo výboroch Národnej rady v druhom čítaní. Ústavnoprávny výbor Národnej rady ako gestorský výbor k návrhu poslanca Národnej rady Tibora Cabaja na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady, predkladá spoločnú správu výborov Národnej rady. Národná rada Slovenskej republiky svojím uznesením z 22. októbra 2004 č. 1275 pridelila návrh poslanca Národnej rady Tibora Cabaja na vydanie zákona, ktorým sa mení a dopĺňa zákon č. 333/2004 o voľbách do Národnej rady, na prerokovanie týmto výborom: Ústavnoprávnemu výboru Národnej rady a Výboru Národnej rady pre verejnú správu. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh poslanca Národnej rady Tibora Cabaja na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady, odporúčali schváliť ústavnoprávny výbor a Výbor Národnej rady pre verejnú správu. Gestorský výbor na základe stanovísk výborov k návrhu poslanca Národnej rady Slovenskej republiky Tibora Cabaja na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky, odporúča Národnej rade Slovenskej republiky návrh poslanca Národnej rady schváliť. Skončil som. Pán predsedajúci, otvorte rozpravu k tomuto bodu rokovania.
Pellegrini, Peter, predseda NR SR (2015-12-08):
Pán poslanec Vašečka.
Pellegrini, Peter, predseda NR SR (2023-12-20):
Ďakujem veľmi pekne, pán poslanec. Na vaše vystúpenie dve, tri faktické poznámky. Ako prvý pán poslanec Jakab, nie je v sále. Ďalší pán poslanec Pročko, nech sa páči, s faktickou poznámkou na vaše vystúpenie.
Grendel, Gábor, podpredseda NR SR (2020-10-13):
S ďalšou faktickou poznámkou pani poslankyňa Pleštinská.
Pčolinský, Peter, podpredseda NR SR (2022-12-07):
Pán poslanec Ďurica.
Laššáková, Jana, podpredsedníčka NR SR (2014-11-09):
Pán poslanec Bagačka.
P. Paška, predseda NR SR: (2007-11-27):
(Hlasovanie.) 124 prítomných, 76 za, 47 proti, 1 sa zdržal. Konštatujem, že sme pripomienku pána prezidenta schválili. Pristúpime k tretiemu čítaniu a otváram rozpravu v treťom čítaní a pýtam sa, či sa chce niekto prihlásiť. Nie. Vyhlasujem rozpravu za skončenú a budeme hlasovať. Pani spravodajkyňa.
Šimečka, Michal, podpredseda NR SR (2024-06-26):
Ďakujem a vyhlasujem rozpravu za skončenú. Chce sa k nej ešte vyjadriť navrhovateľ? Pán poslanec, nech sa páči.
Hrušovský, Pavol, podpredseda NR SR (2011-09-14):
Počkajte, 12, 14 až 18?
Jurinová, Erika, podpredsedníčka NR SR (2012-12-14):
Pán poslanec Kolesík.
Simon, Zsolt, poslanec NR SR (2012-04-04):
Sľubujem. (Potlesk.)
Paška, Pavol, predseda NR SR (2012-07-31):
Hlasujeme. (Hlasovanie.) 141 prítomných, 123 za, 1 proti, 16 sa zdržalo, 1 nehlasoval. Váš návrh sme schválili, pán spravodajca.
Grausová, Natália, poslankyňa NR SR (2017-03-22):
Ja sa chcem spýtať, že prečo tam zajtra budú komedianti. (Smiech v sále.)
P. Hrušovský, podpredseda NR SR: (2002-05-29):
(Hlasovanie.) 107 prítomných, 88 za, 15 sa zdržalo, 4 nehlasovali. Návrh sme schválili. Ďakujem pánovi poslancovi Mesiarikovi. Prosím teraz pána poslanca Hoffmanna, ktorý bol gestorským výborom určený ako spravodajca k prerokúvanému vládnemu návrhu zákona, aby uvádzal jednotlivé návrhy na hlasovanie. Pán poslanec Hoffmann. A. Hoffmann, poslanec: Vážený pán predsedajúci, vážený pán predseda, členovia vlády, kolegyne, kolegovia, z rozpravy nevyplynuli žiadne návrhy, ktoré by bránili pristúpiť k rokovaniu o bodoch spoločnej správy a o predložených pozmeňujúcich návrhoch, preto v súlade s odporúčaním gestorského výboru navrhujem, aby sme hlasovali spoločne o bodoch 1 až 14 a spoločne o bodoch 16 až 21 spoločnej správy s odporúčaním gestorského výboru schváliť ich.
Blanár, Juraj, podpredseda NR SR (2023-06-14):
Teraz po dohode medzi poslancami pánom Naďom a Kučerom vystúpi najskôr pán poslanec Kučera. Po ňom sa pripraví pán poslanec Naď. Nech sa páči.
Sulík, Richard, predseda NR SR (2011-06-28):
Páni, kľud. Poprosím vás, tam je bufet poslanecký. Ďakujem pekne. (Reakcie z pléna.) Ale voda je zadarmo. Pán poslanec Jarjabek, nech sa páči.
Kollár Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 136 poslancov, za 42, proti 21, zdržalo sa 69, 4 nehlasovali. Konštatujem, že Národná rada nebude pokračovať v rokovaní o návrhu zákona . Ďalej prosím špeciálneho, pardon, ďalej prosím spoločného spravodajcu z ústavnoprávneho výboru poslanca Juraja Šeligu, aby uviedol hlasovanie o návrhu uznesenia k správe špeciálneho prokurátora o činnosti Úradu Špeciálnej prokuratúry za rok ´21. Je to tlač 1089. Nech sa páči, pán poslanec, máte slovo. (Hlasovanie o Správe špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2021 , tlač 1089.)
Šimečka, Michal, podpredseda NR SR (2024-05-03):
Ďakujem veľmi pekne. Tri faktické poznámky v reakcii na vaše vystúpenie. Ako prvá pani poslankyňa Petrík, ktorá ale, á, pardon, máte slovo.
Danko, Andrej, predseda NR SR (2017-09-05):
Ďakujem. Ešte pán poslanec Viskupič.
Zelník, Štefan, poslanec NR SR (2019-03-28):
Ďakujem pekne za slovo. Vážený pán kolega, ja si myslím, že všetci, ktorí sme tu v sále, ale nielen tu v sále, na Slovensku, ale aj v civilizovanej Európe, súhlasíme s tým, že treba zastaviť násilie na ženách a náš právny poriadok, ako to už viacerí povedali, túto problematiku rieši. Ja by som len zacitoval kolegu Sulíka, ktorý teda hlasoval za Istanbulský dohovor, a teda on sa opiera napr. o zákaz nútených manželstiev, zákaz manželstiev detí a zákaz mrzačenia ženských pohlavných orgánov. Ja sa pýtam, k čomu sa chceme hlásiť my. K tomu sa môže hlásiť Saudská Arábia, môže sa k tomu hlásiť Somálsko a ďalšie nejaké moslimské krajiny. U nás predsa takéto nikdy nebolo a nie je. Ale ja si myslím, že práve autori Istanbulského dohovoru to urobili veľmi rafinovane. Pod rúškom zákazu násilia na ženách, kde všetci s tým, samozrejme, súhlasíme, tam, tam zakomponovali aj ďalšie články. A to je práve čl. 12 a čl. 14, ktorý hovorí o nezmyselnej rodovej rovnosti, teda že dokonca veď nabádajú, dokonca v Anglicku napríklad, že keď sa narodí dieťa, tak povedia, viete, to lekár vám určil pohlavie, že to je chlapec alebo dievča, ale vy si môžete zvoliť. Veď to je, viete, môžme diskutovať o čomkoľvek, ale diskutovať, že či dva plus dva sú štyri, asi to je fakt. A o tom, že keď sa narodí niekto, tak vieme geneticky povedať, pretože v každej bunke kože alebo vlasu, veď sa robia genetické testy, vieme, že XX je žena a XY je muž, napriek, aj, aj keď napríklad sa zmení pohlavie, že teda odstránia pohlavné orgány a hormonálnou liečbou docielia ten fyziologický, teda fyzický... (Prerušenie vystúpenia časomerom.)
Laššáková, Jana, podpredsedníčka NR SR (2015-01-30):
Na vystúpenie pána poslanca faktické poznámky nie sú, keďže je 11. hodín, ale nemáme o čom hlasovať, tak budeme ďalej pokračovať v rozprave a o tomto návrhu zákona budeme hlasovať v utorok o 11. hodine. Nech sa páči, pán poslanec Hlina, máte slovo.
Žiga, Peter, podpredseda NR SR (2024-04-24):
Pani poslankyňa Kosová.
Federič, Igor, poslanec NR SR (2019-05-20):
Ďakujem pekne, pán predsedajúci. Vážené dámy, vážení páni, dovoľte mi, prosím, ako určenému spravodajcovi výboru predniesť správu Výboru Národnej rady Slovenskej republiky pre financie a rozpočet o výsledku prerokovania Správy o výsledkoch kontrolnej činnosti Najvyššieho kontrolného úradu Slovenskej republiky za rok 2018 (tlač 1400). Správu o výsledkoch kontrolnej činnosti Najvyššieho kontrolného úradu za rok 2018 rozhodnutím č. 1491 z 1. apríla 2019 pridelil predseda Národnej rady Slovenskej republiky Výboru Národnej rady Slovenskej republiky pre financie a rozpočet na prerokovanie do 7. mája 2019. Správa bola predložená v zmysle § 5 ods. 5 zákona NR SR č. 39/1993 Z. z. o Najvyššom kontrolnom úrade SR v znení neskorších predpisov. Ako gestorský výbor predseda Národnej rady Slovenskej republiky určil Výbor Národnej rady Slovenskej republiky pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Dovoľte, aby som vás informoval o výsledkoch rokovania vo výbore. Uvedenú správu výbor prerokoval a prijal k nej uznesenie č. 410 zo dňa 2. mája 2019. Uvedený výbor predloženú správu zároveň vzal na vedomie a odporučil Národnej rade Slovenskej republiky Správu o výsledkoch kontrolnej činnosti Najvyššieho kontrolného úradu za rok 2018 vziať na vedomie. Zo strany výboru ani poslancov neboli predložené žiadne stanoviská ani pripomienky. Gestorský výbor podľa § 79 ods. 4 a 5 zákona č. 350/1996 Z. z. o rokovacom poriadku Národnej rady v znení neskorších predpisov schválil uvedenú správu uznesením č. 411 zo dňa 2. mája 2019. Zároveň ma určil za spravodajcu výboru. Výbor navrhuje Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350 o rokovacom poriadku Národnej rady v znení neskorších predpisov vysloviť súhlas, aby predseda Najvyššieho kontrolného úradu Slovenskej republiky pán Karol Mitrík správu uviedol a mohol vystúpiť v rozprave na schôdzi Národnej rady Slovenskej republiky. Návrh na uznesenie Národnej rady Slovenskej republiky je v prílohe tejto správy. Pán predseda, ďakujem, skončil som a poprosím o otvorenie rozpravy.
Galko, Ľubomír, poslanec NR SR (2015-10-21):
Ďakujem pekne. No, ja si vždy robím poznámky z vystúpenia. Mám tu napísané, že oceniť, že minister vystúpil v rozprave. Tak oceňujem, že ste vystúpili, ale teda ten záver ste si naozaj mohli odpustiť. Snažili ste sa byť vtipný, však koniec koncov aj vaši nesvojprávni kolegovia kolesíkovia vám zatlieskali, ale myslím si, že to, čo ste na záver predviedli, tak vám viacej uškodilo, ako pomohlo. Tri poznámky by som chcel povedať. Po prvé, pomerne dosť veľa času ste venovali pánovi Kováčovi, jeho podpisu na nejakom novom dokumente, to je pre mňa novinka, a tým dvom pracovníčkam, ktoré ste dali následne prepustiť po tej kontrole, ale ani slovom ste sa nezmienili o tej pani riaditeľke. Riaditeľke MPC pani Kapucianovej, a pokiaľ je pravda, nikto to zatiaľ nevyvrátil, ani vy, tak jej podpisy svietia úplne všade na všetkých krycích listoch, na všetkých príkazoch. A je to vaša nominantka. Nepáčil sa mi a nepáčilo sa mi, ako ste rozprávali o pánovi Kováčovi, lebo ste tu opäť v náznakoch nejakým spôsobom vyslovovali také tvrdenia, ako keby už mal byť pomaly obvinený a odsúdený, ako keby proste tá jeho vina bola dokázaná. A ja vám v tejto súvislosti, pán minister, dám veľmi korektnú ponuku a veľmi korektný návrh. Pokiaľ pán Kováč nebude obvinený, vzdajte sa mandátu a odíďte z politiky, zachovajte sa ako chlap, lebo dnes ste aj tuto na tomto mieste z neho urobili zlodeja a podvodníka. Neviem, či ešte hore sedí na tom balkóne, ale to bolo z vašej strany tak bezcharakterné, pán minister, tak bezcitné, že absolútne je to v ostrom protiklade s tou vašou anjelskou tváričkou a s tým slušným vystupovaním, ktoré sa snažíte prezentovať. Ak sa dokáže, že je nevinný, odíďte z politiky, lebo v nej nemáte čo robiť aj na základe toho dnešného vystúpenia. Ďakujem pekne.
Krajčír, Ľuboš, poslanec NR SR (2022-09-22):
Ďakujem pekne za slovo. Áno, pán kolega, vo vašom vystúpení v niečom máte pravdu, ale treba si uvedomiť, že pán minister hospodárstva má nesmierne ťažkú situ... nesmierne ťažkú úlohu pred sebou a to nielen z dôvodu, v jakej ťažkej situácii sa nachádzame, ale aj z dôvodu, ako pripravil pôdu jeho predchodca. Tam si treba naozaj uvedomiť, počas krízovej situácie, kedy mal krajinu pripravovať, trávil dovolenky v Dubaji. A potom to, čo produkovalo ministerstvo hospodárstva pod jeho vedením ako návrhy na riešenie šetrenia energií, vám môžem prečítať a to je: vypnite varenie a jedlo dokončite nahromadeným teplom pod pokrievkou, dvere rúry na pečenie majte zatvorené, ohrievajte viacero jedál naraz, námraza zvyšuje spotrebu, nenechávajte dvere dlho otvorené. Toto boli návrhy z ministerstva hospodárstva vtedy pod vedením Richarda Sulíka. Treba si naozaj uvedomiť, že dnes pán minister hospodárstva má pred sebou naozaj nesmierne ťažkú úlohu, a ja mu v tom držím palce.
Blanár, Juraj, podpredseda NR SR (2022-03-17):
Pán poslanec Ondrej Dostál s faktickou.
Cigániková, Jana, poslankyňa NR SR (2016-04-27):
Ďakujem. Pán Gál, som veľmi rada, že ste priznali podstatu vášho rozhodovania. Všetci sme boli úprimne zvedaví, ako sa zachováte k vlastným prioritám, k vlastným sľubom, k vašim vlastných voličom. Nečakala som popravde, že im to takto na rovinu šplechnete do očí. Vravíte, že toto je o politike a že vás v podstate chceme rozoštvať v tej vašej koalícii. My zvysoka teda kašleme na to, s kým vy ste v koalícii. SaS nenavrhuje zákony podľa toho, či si to niekto želá alebo neželá, ale ako ste si mohli všimnúť, navrhujeme zákony podľa toho, o čom sme presvedčení. A tak aj hlasujeme. Pretože toto nie je o vás, o vašej koalícii, ani o nás. Neuveríte, ale toto je o ľuďoch, ktorí podľa toho, ako my tu rozhodujeme, žijú dennodenný reálny život. Chápem, na toto sa vám asi pamätá ťažko. No a od vás sme chceli iba vedieť, či sa budete chovať vo svojom hlasovaní a rozhodovaní podobne a budete hlasovať podľa svojho vedomia a svedomia, alebo budete poslúchať toho, kto vás nakŕmil. Tak mi zostáva len popriať vám dobrú chuť. A vašim, myslím, už ex voličom, odporúčam uvariť si teplý harmančekový čaj. Ten upokojuje žalúdok a nervy. A počula som, že na žalúdočnú nevoľnosť pomáha aj symbolická kola. Alebo v budúcnosti nevoliť tých, u ktorých hrozí, že za trafiky nebudú mať problém hlasovať podľa želaní najväčšieho nepriateľa. Ďakujem. (Potlesk.)
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 142 prítomných, 79 za, 10 proti, 52 sa zdržalo, 1 nehlasoval. Návrh sme schválili.
Droba, Juraj, poslanec NR SR (2016-03-23):
Sľubujem. (Potlesk.)
Plevíková, Zuzana, poslankyňa NR SR (2024-09-26):
Ďakujem za slovo, pán predsedajúci. Pán kolega, chcem sa ti poďakovať za tento príspevok a áno, treba tu neustále opakovať a stále dokolečka, čo nám tu bývalé vlády zanechali, akú enormnú sekeru a my vlastne sa snažíme z toho dostať von. Je to proste pravda. Na čo míňali, robili tu rôzne atómovky. My sme zanechali rozpočet v najlepšej kondícii v roku 2020 a teraz máme najvyšší deficit v Európskej únii a najvyšší nárast dlhu v rámci Európskej únie. A zrovna tie strany, ktoré boli v bývalých vládach OĽANO a SaS, nemajú tej hanby nám tu normálne mudrovať, že čo by sme mali robiť a ako by sme to mali robiť. Čo ste vy robili? Vy ste akurát tak iba zadlžovali tento štát, ktorý dávame teraz dokopy. Ďakujem.
Paška, Pavol, predseda NR SR (2014-03-28):
(Hlasovanie.) 121 prítomných, 49 za, 3 proti, 69 sa zdržalo. Nebudeme pokračovať v rokovaní. Pán poslanec Fronc uvedie v prvom čítaní hlasovanie o návrhu pani poslankyne Jany Žitňanskej na vydanie zákona č. 597 o financovaní základných a stredných škôl, je to tlač 887. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 887.)
Sulík, Richard, podpredseda vlády a minister hospodárstva SR (2021-11-11):
Ďakujem pekne. Vážený pán poslanec Čepček, vláda nezavádza povinné očkovanie proti ochoreniu COVID-19. Vaša otázka ani nie je úplne korektná, lebo ju podávate ako fakt. Vy sa nepýtate, vy konštatujete. Zároveň vo svojej otázke burcujete ľudí proti imaginárnemu nepriateľovi, ktorého ste z tejto nepravdivej informácie vytvorili. Aj takéto otázky prispievajú k napätiu. A ešte raz vám chcem povedať, vláda nezavádza povinné očkovanie. Som presvedčený, že jediným účinom nástro... prepáčte, som presvedčený, že jediným účinným nástrojom, vďaka ktorému môžeme poraziť pandémiu, je očkovanie. Napriek tomu nezavádzame povinné očkovanie. Len teda keď si pozriete napríklad na počty mŕtvych, ktorí zomreli na covid, tak zistíte, že približne 98 % ľudí z tých mŕtvych nebolo očkovaných. Medzičasom je covid problém neočkovaných ľudí, takých, ktorí sú pomýlení, dopletení, myslia si, že covid neexistuje, nechali sa zblbnúť kadejakými šarlatánmi. A dnes títo ľudia umierajú. Aj takáto vaša otázka, pán Čepček, k tomu prispieva. Hotovo. Ďakujem za pozornosť, skončil som.
Jurinová, Erika, podpredsedníčka NR SR (2013-06-19):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Františkovi Petrovi.
Danko, Andrej, podpredseda NR SR (2024-09-11):
Ďakujem. Na vystúpenie pána poslanca žiadna faktická. Pýtam sa, či sa chce niekto prihlásiť do rozpravy ústne. Nie, uzatváram možnosť prihlásenia. Vyhlasujem rozpravu... (reakcia z pléna) takže do rozpravy ústnej je prihlásená pani poslankyňa Plevíková. Nech sa páči.
Šimečka, Michal, podpredseda NR SR (2024-01-09):
Ďakujem pekne. Pán poslanec Sabo.
P. Paška, predseda NR SR: (2009-03-11):
(Hlasovanie.) 125 prítomných, 47 za, 40 proti, 38 sa zdržalo. Tento návrh sme neschválili.
Kollár, Boris, predseda NR SR (2020-03-20):
Ďakujem. S ďalšou faktickou poznámkou vystúpi pán poslanec Baránik.
Vášáryová, Magdaléna, poslankyňa NR SR (2015-11-11):
Prepáčte, pán poslanec, asi ste ma neveľmi pozorne počúvali, ja som nehovorila, že ten fond zmizne, ja som len hovorila o TIPOS-e. To je veľký, zásadný rozdiel. Ja som povedala, čo bude, pokiaľ bude TIPOS pod politickým vedením a vedený politickou pomstou, nie ten fond ako taký. Rozumiete, to sú dve úplne rozdielne veci. Takýto fond je realizovanie mojej dávnej myšlienky arm´s length principle. O tom som ja už dávno hovorila. Tu mojou výhradou je, že nie je v systéme určitom, že je jeden fond, druhý fond. A až teraz dával aj pán minister vlastne peniaze na to, aby sa vymyslelo, ako vlastne bude celý ten nový systém reformy kultúry vyzerať. To je jedna vec. Čo sa týka pána Kňažka, pán poslanec, teda pán predseda výboru, vy nie ste rád, že pán Kňažko vyňal Slovenskú národnú knižnicu a Literárny ústav z Matice slovenskej? Ja si myslím, že nech už urobil čokoľvek, tak toto bol aj politicky veľmi nebezpečný krok pre neho. Myslím si, že na to istým spôsobom aj doplatil. Nie som obhajcom pána Kňažka, to určite viete, ani politickým, ale toto mu treba priznať, že toto urobil. A bol to veľmi hrdinský krok. Takže ja to chápem, vám zrušil operetu, je to vaša srdcová záležitosť, chápem vás, ale nemôžem sa pozerať ani na ministrovanie pána Kňažka len pod týmto vaším pohľadom. Ďakujem pekne.
Hrušovský, Pavol, podpredseda NR SR (2011-09-14):
Pomalšie, pán poslanec, 1 až 10...
Ľ. Mušková, poslankyňa: (2001-12-12):
M. Andel, podpredseda NR SR: Na svojich predrečníkov chce reagovať pán poslanec Mikloško. Nech sa páči.
Raši, Richard, poslanec NR SR (2013-05-16):
Ďakujem pekne. Tiež výnimočne teda nebudem kritizovať pána poslanca Novotného, ale toho, kto mu ten príspevok napísal, lebo mu ho napísal zle. Lebo bodka, čiarka, výkričník, hviezdička, ale z celého toho tvojho vystúpenia mám veľký otáznik, pretože tu nejde o písanie nemeckého klasifikačného systému. Každý lekár sa musí riadiť medzinárodnou klasifikáciou chorôb. Od roku, v roku ’93 bola naposledy vydaná medzinárodná klasifikácia chorôb a tento zoznam je doplnením diagnóz podľa WHO, pardon, korekcia terminológie bola robená v spolupráci Slovenskej akadémie vied, odborného vedenia, ktoré viedol prof. Hrušovský, ktorý je, myslím si, že je nespochybniteľná autorita. Dopĺňanie kódov bolo robené v spolupráci s NCZI a tá časová tieseň vznikla preto, lebo svojho času šéf úradu pre dohľad podpísal zmluvu a jednoducho bolo to treba urobiť, prišla výmena vlád a 700-stranový materiál s doplnením niekoľko tisíc diagnóz je naozaj, myslím si, že je komplikovaná práca, a preto sa to chystalo, aby sa nemuselo opravovať ani v najbližšej, ani v neskoršej dobe. Predchádzajúca klasifikácia bola 20 rokov stará. A kto si ju z lekárov prečíta v kľude, tak naozaj zistí, že nájde mnohé diagnózy, ktoré neboli pomenované a ktoré sa pri vykazovaní poisťovní skrývali pod iné diagnózy. Tu nenájdete nič politické, je to čisto číra medicína a doplnenie diagnóz, ktoré robili odborníci, nie politici. Nikto tam nedal nič naviac, ako bolo treba, len to, čo sa nevyhnutne malo doplniť, a tá časová tieseň vznikla práve preto, že zmluva sa podpísala, došlo k výmene vlád a jednoducho bolo treba tento materiál urobiť, aby sa v DRG mohlo pokračovať. Nič iné tam nie je. Ďakujem pekne.
Dostál, Ondrej, poslanec NR SR (2017-12-06):
Pán poslanec Heger, hovoril si o reforme alebo takzvanej reforme ESO, čo je teda veľmi zaujímavé, lebo hovorili sme o tom aj včera na mimoriadnej schôdzi o odvolávaní ministra vnútra Kaliňáka, kde vláda sa vychvaľuje touto takzvanou reformou. Hoci teda pokiaľ ide o tie klientelistické centrá, pardon, klientske centrá, ale možnože by sme mohli o nich hovoriť aj ako klientelistických centrách, zase až taká sláva nie sú. Ale je to zaujímavá informácia aj z hľadiska rozpočtu. Ja som to tu spomínal, aj keď sme sa bavili včera o podpore najmenej rozvinutých regiónov v súvislosti teda s okresným predsedom SMER-u v Rožňave Babičom a teda, ktorý ako prednosta Okresného úradu v Rožňave si sprivatizoval pomoc a teda sám si založil koordinačné centrum miesto toho, aby to nechal na samosprávy z miest z okresu Rožňava. A teda taká drobná zaujímavosť je, že dnes bolo výjazdové zasadnutie vlády v Rožňave, v Revúcej, pardon. Pán premiér Fico si pozrel tamojšie klientske centrum, usúdil, že je podvyživené, a sľúbil, že sa posilní počet zamestnancov na tamojšom okresnom úrade. Zaujímavé je to najmä preto, lebo o ESO sa hovorilo, že to je cesta, ako sa zníži počet zamestnancov štátnej správy, ako sa zredukuje počet zamestnancov, ako sa znížia náklady. Čiže keď hovoríme o makroekonomických číslach, o rozpočte, tak sa búchame do pŕs, že ako ESO znižuje počet zamestnancov štátnej správy, ale keď zájdeme na výjazdové zasadnutie vlády do Revúcej, tak samozrejme sľúbime pravý opak, teda zvyšovanie počtu zamestnancov.
Andreánsky, Ladislav, poslanec NR SR (2019-09-12):
Ďakujem. V rozprave nevystúpil nikto. Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Laurenčík, Milan, podpredseda NR SR (2021-07-01):
Ďakujem. Na vaše vystúpenie evidujem šesť faktických poznámok. Končím možnosť prihlásiť sa s faktickou poznámkou. Ako prvý vystúpi pán poslanec Milan Mazurek, nech sa páči.
Pčolinský, Peter, podpredseda NR SR (2023-06-15):
Prezentujeme sa a hlasujeme o pridelení návrhu výborom. (Hlasovanie.) Prítomných 132, za 92, proti nikto, zdržalo sa 39, nehlasoval 1. Konštatujem, že návrh sme schválili. Teraz budeme pokračovať druhým čítaním návrhu poslancov Žitňanskej, Marcinkovej, Drábikovej a Dostála na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 1478, bod 25 programu. Poprosím pána poslanca Ledeckého, aby uvádzal hlasovanie. [Hlasovanie o návrhu poslancov Národnej rady Slovenskej republiky Jany Žitňanskej, Vladimíry Marcinkovej, Lucie Drábikovej a Ondreja Dostála na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1478.]
Jurzyca, Eugen, poslanec NR SR (2018-10-18):
Ďakujem pekne. Tiež len krátko. Myslím, že si dobre zhrnul, čo bolo treba zhrnúť, Edo Heger, a osobitne oceňujem dôraz na to výdavkové pravidlo, čo je teraz aktuálny fenomén, ktorý by sme mali brať viac do úvahy než v iných fázach ekonomického cyklu. Súčasne tú faktickú využijem na poďakovanie rade za tú prácu, ktorú urobila pri analýze dopadov zastropovania veku odchodu do dôchodku. K tomu návrhu žiadna analýza seriózna priložená nebola. Museli by sme bez tej analýzy RRZ rozhodovať v parlamente bez podkladov o takejto velikánskej veci. Tiež chcem poďakovať za to, že ľudia z rady aj mimo termínov, kedy publikujú svoje analýzy a správy, dávajú rozhovory, píšu blogy, čím významne formujú verejnú diskusiu podľa môjho názoru smerom, ktorý tlačí tú diskusiu k vyššej odbornosti, čo je podľa mňa dôležité. Ďakujem za pozornosť.
Kvorka, Ján, poslanec NR SR (2017-05-11):
Pán predseda, dajte teraz hlasovať o pozmeňujúcom návrhu pána poslanca Antala.
Cmorej, Peter, poslanec NR SR (2021-06-23):
Vážený pán predsedajúci, kolegyne, kolegovia, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 572. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 585 navrhujem, aby návrh zákona prerokovali: ústavnoprávny výbor, výbor pre financie a rozpočet, výbor pre sociálne veci a výbor pre zdravotníctvo. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 13. septembra a v gestorskom výbore do 14. septembra 2021. Prosím, pán predsedajúci, otvorte všeobecnú rozpravu.